-----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

1.  ความเป็นมา

  บริษัทฯ เริ่มประกอบธุรกิจกุ้งแช่แข็งเมื่อปี 2525 ในปี 2539 บริษัทฯ
  ได้ลงทุนซื้อหุ้นสามัญเพิ่มทุนของ บริษัท ซีเฟรชไคโตซาน (แล็บ) จำกัด
  เพื่อลงทุนในเครื่องจักรและเทคโนโลยีที่ทันสมัยสำหรับผลิตสารไคตินและไคโตซาน
  (เป็นสารที่สกัดจากเปลือกกุ้ง สามารถใช้เป็นอาหารเสริมในการเลี้ยงกุ้ง ,
  ใช้เป็นส่วนผสมในเครื่องสำอางค์ , อาหารเสริม , เวชภัณฑ์ , บ่อน้ำเสีย ฯลฯ)
  ทำให้สัดส่วนการลงทุนเพิ่มขึ้นเป็นร้อยละ 89.30 และได้ก่อตั้งบริษัท ซีเฟรชยุโรป จำกัด
  เพื่อเป็นตัวแทนในการจำหน่ายสินค้าขึ้นที่ประเทศอังกฤษ โดยบริษัทฯ ถือหุ้น 100% ต่อมาในปี
  2541 บริษัทฯ ได้ปิดบริษัทย่อย 2 บริษัท ได้แก่ บริษัท ซีเฟรช (เคย์แมน ไอส์แลนด์) จำกัด
  เนื่องจากบริษัทฯ ได้มีการจ่ายคืนหุ้นกู้ชนิดแปลงสภาพเรียบร้อยแล้วเมื่อปี 2540
  จึงไม่มีความจำเป็นที่จะต้องให้บริษัทฯ ดำเนินการต่อไป และบริษัท ซีเฟรชยุโรป จำกัด
  เนื่องจากมีค่าใช้จ่ายสูงเมื่อเทียบกับรายได้ เพื่อเป็นการประหยัดค่าใช้จ่าย
  จึงมีการปรับปรุงนโยบายโดยให้บริษัทฯ ติดต่อกับลูกค้าโดยตรง นอกจากนี้บริษัทฯ
  ยังได้เข้าซื้อหุ้นเพิ่มทุนของ บริษัท ซีเฟรชไคโตซาน (แล็บ) จำกัด อีกครั้งในปี 2543
  ทำให้สัดส่วนการลงทุนเพิ่มขึ้นเป็นร้อยละ 95.43

  2.2 ลักษณะของผลิตภัณฑ์

  ผลิตภัณฑ์ของ บริษัท ซีเฟรชอินดัสตรี จำกัด (มหาชน) มีเพียงอย่างเดียวคือ กุ้งแช่แข็ง
  โดยลักษณะสินค้าเป็นทั้งกุ้งต้ม กุ้งสด กุ้งชุบแป้ง กุ้งซูชิ เป็นต้น
  โดยผลิตภัณฑ์เกือบทั้งหมดส่งออกจำหน่ายต่างประเทศ ภายใต้เครื่องหมายการค้าของบริษัทฯ
  ได้แก่ SEAFRESH , SFI , THAI CHIA , GO GO และเครื่องหมายการค้าของลูกค้า

รายได้การจำหน่ายผลิตภัณฑ์ของบริษัทฯ

+-------------------+--------+------+---------+------+---------+------+
| ผลิตภัณฑ์            | ปี 2541 |      | ปี 2542  |      | ปี 2543  |      |
+-------------------+--------+------+---------+------+---------+------+
|                   | ล้านบาท | %    | ล้านบาท  | %    | ล้านบาท  | %    |
+-------------------+--------+------+---------+------+---------+------+
| ผลิตภัณฑ์กุ้งแช่แข็ง     | 3,948  | 10   | 3,647   | 10   | 4,609   | 10   |
|                   |        | 0.00 |         | 0.00 |         | 0.00 |
+-------------------+--------+------+---------+------+---------+------+

  หมายเหตุ : โครงสร้างรายได้ของบริษัทย่อยและบริษัทร่วม มีมูลค่าน้อยกว่าร้อยละ 10
  ของรายได้รวมตามงบการเงินรวม ซึ่งไม่มีนัยสำคัญต่อการดำเนินกิจกรรมของบริษัทฯ

  2.3 สิทธิในการประกอบธุรกิจ

  บัตรส่งเสริมการลงทุน บริษัทฯ
  ได้รับบัตรส่งเสริมการลงทุนจากคณะกรรมการส่งเสริมการลงทุนในประเภทดังนี้

+----+----------------+-----------------------------+----------------+
| ฉ  | วัน             | กิจการที่ได้รับการส่งเสริม         | ประเภท         |
| บับ | ที่ได้รับการส่งเสริม |                             |                |
+----+----------------+-----------------------------+----------------+
| 1  | 17 มกราคม 2537 | ผล                          | การผลิตอาหาร    |
|    |                | ิตสัตว์น้ำแช่แข็งอาหารทะเลสำเร็จรูป |                |
|    |                |                             |                |
|    |                | และกึ่งสำเร็จรูปแช่แข็ง           |                |
+----+----------------+-----------------------------+----------------+
| 2  | 11 กรกฎาคม     | ผลิตสัตว์น้ำแช่แข็งอาหารกึ่งสำเร็จรูป | การผลิตอาหาร    |
|    | 2543           |                             |                |
|    |                | และสำเร็จรูปแช่แข็ง             |                |
|    |                | และสัตว์น้ำอบแห้ง               |                |
+----+----------------+-----------------------------+----------------+

  สิทธิประโยชน์ บริษัทฯ ได้รับสิทธิและประโยชน์ที่สำคัญ ดังนี้

1.  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการ
    ที่ได้รับการส่งเสริมรวม 8 ปี นับแต่วันที่เริ่มมีรายได้จากการประกอบกิจการนั้น
    โดยบัตรส่งเสริมทั้งสองฉบับจะสิ้นสุดในปี 2545 และ 2551 ตามลำดับ

  ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคลดังกล่าวข้างต้น
  บริษัทฯ
  จะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้น
  ภายหลังระยะเวลาที่ได้รับการยกเว้นภาษีเงินได้นิติบุคคล
  มีกำหนดเวลาไม่เกินห้าปีนับจากวันพ้นกำหนด
  โดยจะเลือกหักจากกำไรสุทธิปีใดปีหนึ่งหรือหลายปีก็ได้

2.  ได้รับยกเว้นไม่ต้องนำเงินปันผลจากกิจการที่ได้รับส่งเสริม
    ซึ่งได้รับการยกเว้นภาษีเงินได้นิติบุคคล
    ไปรวมคำนวณเพื่อเสียภาษีเงินได้ตลอดระยะเวลาที่ระบุในข้อ 1

3.  ได้รับลดหย่อนภาษีเงินได้นิติบุคคลสำหรับกำไรสุทธิ ที่ได้รับจากการลงทุนในอัตราร้อยละ 50
    ของอัตราปกติ มีกำหนดห้าปีนับจากวันที่พ้นกำหนดระยะเวลาที่ระบุในข้อ 1

สิทธิอื่น

สิทธิบัตร , สัมปทาน , ลิขสิทธิ์ , เครื่องหมายการค้า , สิทธิพิเศษอื่นๆ

-ไม่มี-

ข้อจำกัดในการประกอบธุรกิจ

-ไม่มี-

การตลาดและภาวะการแข่งขัน

  ธุรกิจอุตสาหกรรมกุ้งแช่แข็งในปี 2543 มีการแข่งขันอย่างรุนแรงทั้งในและต่างประเทศ
  ซึ่งในต่างประเทศได้มองอุตสาหกรรมนี้มีแนวโน้มที่ดีและเป็นที่ต้องการของตลาดโลก
  จึงได้รับการสนับสนุนและส่งเสริมให้มีการเลี้ยงกุ้งในปริมาณเพิ่มขึ้น
  แต่ก็มีบางประเทศที่ประสบปัญหาโรคระบาดในกุ้ง ทำให้ผลผลิตออกสู่ตลาดน้อยลง
  โดยส่งผลดีให้กับตลาดกุ้งของประเทศไทยที่มีผลผลิตสู่ตลาดสูงขึ้น
  ถึงแม้ว่าต้นทุนการผลิตของประเทศไทยจะสูงกว่าคู่แข่ง แต่จากการที่บริษัทฯ
  ได้มีการพัฒนาผลิตภัณฑ์อย่างต่อเนื่อง ทำให้สินค้าของบริษัทฯ ยังคงเป็นที่ยอมรับของต่างประเทศ
  และสามารถขยายฐานลูกค้าได้เพิ่มขึ้น
  รวมถึงการสร้างสัมพันธภาพที่มีมายาวนานทำให้บริษัทสามารถแข่งขันในธุรกิจนี้ได้

  ในปัจจุบันมีคู่แข่งขันภายในประเทศที่เป็นผู้ผลิตรายใหญ่อยู่ประมาณ 7 – 10 ราย
  และรายย่อยอีกประมาณ 100 กว่าราย
  ผู้ผลิตรายใหญ่จะมีกำลังการผลิตและยอดจำหน่ายต่างกันไม่มากนัก
  แต่ละรายจะมีส่วนแบ่งตลาดอยู่ในช่วง 5 – 10% สำหรับบริษัทฯ
  มีส่วนแบ่งตลาดในการส่งออกกุ้งแช่แข็งปี 2543 ประมาณร้อยละ 8.5
  (ประมาณการจากยอดการส่งออกของบริษัทฯ
  เทียบกับยอดส่งออกทั้งประเทศจากข้อมูลกรมเศรษฐกิจพาณิชย์)
  แสดงให้เห็นว่าศักยภาพในการแข่งขันของบริษัทฯ เมื่อเทียบกับคู่แข่งอยู่ในเกณฑ์ที่ดี

  ในปี 2544 การแข่งขันในอุตสาหกรรมนี้ยังคงรุนแรงต่อเนื่องจากปีที่แล้ว
  วัตถุดิบกุ้งจะมีปริมาณเพิ่มขึ้นเนื่องจากในปี 2543 กุ้งมีราคาสูง
  ทำให้คนเข้าสู่อุตสาหกรรมการเลี้ยงกุ้งมากขึ้น
  รวมถึงประเทศคู่แข่งของไทยด้วยก็มีการเลี้ยงกุ้งเพิ่มมากขึ้น จะทำให้ราคาขายปี 2544
  ปรับลดลงกว่าปี 2543 รวมถึงภาวะเศรษฐกิจชลอตัวลงในประเทศคู่ค้าที่สำคัญของไทย
  ซึ่งจะทำให้ผลประกอบการในปี 2544 นี้คงเดิม

2.4.1 กลยุทธ์ทางการตลาด

  (1) บริษัท ซีเฟรชอินดัสตรี จำกัด (มหาชน) ตั้งโรงงานอยู่ที่จังหวัดชุมพร
  ซึ่งเป็นแหล่งที่สามารถจัดหาวัตถุดิบในด้านกุ้งที่เหมาะสม
  เนื่องจากเป็นจังหวัดที่มีฟาร์มเพาะเลี้ยงกุ้งที่มีคุณภาพและขณะเดียวกันมีการประมงกุ้งทะเลมากแห่งหนึ่ง
  ส่งผลให้บริษัทฯ สามารถจัดหาวัตถุดิบที่มีคุณภาพสูงปริมาณมากได้ตลอดทั้งปี
  และประหยัดค่าใช้จ่ายในการขนส่งวัตถุดิบอีกทางหนึ่ง

  (2) บริษัทฯ มีตลาดส่งออกที่สำคัญ คือ ญี่ปุ่น , สหรัฐอเมริกา , แคนาดา ,
  กลุ่มประชาคมยุโรป , ออสเตรเลีย และอื่นๆ ซึ่งบริษัทฯ
  มีนโยบายที่กระจายการส่งออกไปในแต่ละประเทศในสัดส่วนที่เหมาะสมและไม่เป็นการกระจุกเพียงตลาดเดียว
  เพื่อเป็นการลดความเสี่ยงต่อการพึ่งพาเพียงตลาดเดียว

  (3) บริษัทฯ มุ่งเน้นในผลิตภัณฑ์กุ้งเพียงอย่างเดียว ทำให้บริษัทฯมีความเชี่ยวชาญในด้านกุ้ง
  สามารถทุ่มเททรัพยากรในการพัฒนาผลิตภัณฑ์ให้มีคุณภาพสูง
  และรู้แนวทางตลาดอย่างใกล้ชิดมากกว่า

  (4) บริษัทฯ มีนโยบายที่รับซื้อวัตถุดิบโดยตรงจากผู้ผลิต เพื่อเป็นการลดต้นทุนวัตถุดิบลง

  (5) บริษัทฯ มีกลยุทธ์ที่จะรักษาฐานลูกค้าไว้ คือ การขนส่งที่มีประสิทธิภาพรวดเร็ว ตรงต่อเวลา
  และความซื่อสัตย์ต่อลูกค้า และมีนโยบายการขายที่ต้องการให้ลูกค้าพอใจสูงสุด
  โดยเน้นในด้านคุณภาพสินค้าและบริการที่ประทับใจ

  (6) ทักษะแรงงานที่มีความชำนาญในด้านกุ้งมายาวนาน ส่งผลให้การดำเนินงานของบริษัทฯ
  เป็นไปอย่างราบรื่นโดยตลอด

(7) นโยบายการตั้งราคาจำหน่ายผลิตภัณฑ์ของบริษัทฯ
    ขึ้นอยู่กับปัจจัยของภาวะราคากุ้งสดแช่แข็งของตลาดโลกและภาวะแข่งขันของผู้ผลิตภายในประเทศ
    ซึ่งจะใกล้เคียงกับคู่แข่งขันทั้งภายในประเทศและต่างประเทศ ทั้งนี้เฉพาะผลิตภัณฑ์พิเศษ
    ซึ่งจำเป็นต้องใช้ความชำนาญในการผลิตจะสามารถตั้งราคาขายได้สูงและมีอัตรากำไรที่ดี

  (8) บริษัทฯ มีนโยบายในการเก็บสต็อกวัตถุดิบ ดังนั้นหากเกิดปัญหาโรคระบาดในกุ้ง
  ผลผลิตของบริษัทฯ อาจจะลดลงเพียงเล็กน้อย ซึ่งอาจจะมีผลกระทบต่อบริษัทฯ ไม่มากนัก

2.4.2 การจำหน่ายและช่องทางการจำหน่าย

  ผลิตภัณฑ์ของ บริษัท ซีเฟรชอินดัสตรี จำกัด (มหาชน)
  ส่งออกจำหน่ายยังต่างประเทศประมาณร้อยละ 98.60 ของยอดขายรวม
  ภายใต้เครื่องหมายการค้าของบริษัทฯ และเครื่องหมายการค้าของลูกค้า
  โดยดำเนินการติดต่อกับลูกค้าโดยตรงทั้งหมด
  ซึ่งลูกค้าเหล่านี้เป็นผู้นำเข้ารายใหญ่ของตลาดส่งออกนั้นๆ

  ปัจจุบันบริษัทฯ มีลูกค้าทั้งหมดประมาณ 70 รายกระจายอยู่ทั่วโลก

2.4.3 ลักษณะของลูกค้า

ลักษณะของลูกค้าแบ่งออกเป็น 4 ประเภทดังนี้

1.  ผู้นำเข้า (IMPORTER) โดยนำเข้าเพื่อจำหน่ายให้แก่ผู้ค้าส่งและภัตตาคาร

2.  ผู้ค้าส่ง (WHOLESALER)
    เป็นผู้ค้าส่งรายใหญ่ที่นำเข้าเองเพื่อจำหน่ายให้แก่ร้านค้าปลีกและภัตตาคาร

3.  โรงงานแปรรูป (REPROCESSOR) นำสินค้าประเภทกุ้งสดไปทำการผลิตอีกทอดหนึ่ง
    หรือนำบรรจุหีบห่อใหม่

4.  ซุปเปอร์มาเก็ต (SUPERMARKET) ซึ่งนำเข้าเพื่อจำหน่ายให้แก่ร้านในเครือข่าย (CHIAN)
    ต่อไป

2.4.4 สัดส่วนมูลค่าการจำหน่ายแยกตามประเทศของปี 2541 – 2543

  ------------------------- --------------- -------------- ---------------
                            2541 (%)        2542 (%)       2543 (%)

  1. เอเชีย                  36              40             44

  2. สหภาพยุโรป              22              15             13

  3. ออสเตรเลียและนิวซีแลนด์    10              10             8

  4. อเมริกาและแคนาดา        31              34             33

  5. อื่นๆ                    1               1              2

                            100             100            100
  ------------------------- --------------- -------------- ---------------

- การขายให้ลูกค้ารายใดเกินร้อยละ 30 ของยอดขายเป็นเวลา 3 ปี ติดต่อกัน

- ไม่มี -

4.  การจัดหาผลิตภัณฑ์

  2.5.1 การผลิต

  บริษัท ซีเฟรชอินดัสตรี จำกัด (มหาชน) ตั้งโรงงานอยู่ที่จังหวัดชุมพร มีโรงงานทั้งหมด 4
  โรงงาน

  กำลังการผลิตและปริมาณการผลิตจริง

+------------------------------------+-----------+----------+----------+
| กำลังการผลิตเต็มที่ (หน่วย : ตัน)         | ปี 2541    | ปี 2542   | ปี 2543   |
+------------------------------------+-----------+----------+----------+
|                                    | 12,000    | 12,000   | 12,000   |
+------------------------------------+-----------+----------+----------+
| ปริมาณการผลิตจริง (หน่วย : ตัน)         |           |          |          |
+------------------------------------+-----------+----------+----------+
| - ผลิตภัณฑ์กุ้งแช่แข็ง                    | 11,000.00 | 1        | 1        |
|                                    |           | 1,200.00 | 1,400.00 |
+------------------------------------+-----------+----------+----------+
| การใช้กำลังการผลิต (%)                | 91.67     | 93.33    | 95.00    |
+------------------------------------+-----------+----------+----------+
| อัตราการเพิ่ม (ลด) ของปริมาณการผลิต (%) | 13.75     | 1.82     | 1.79     |
+------------------------------------+-----------+----------+----------+

  หมายเหตุ : ทำงานวันละ 8 ชั่วโมง

-   บริษัทฯ กำลังดำเนินการก่อสร้างโรงงานแห่งใหม่ ซึ่งจะทำให้กำลังการผลิตเพิ่มขึ้นประมาณ
    10,000 ตัน/ปี โดยใช้เงินลงทุนประมาณ 100 ล้านบาท
    และคาดว่าจะแล้วเสร็จทั้งหมดภายในปี 2545

-   นโยบายการผลิตของบริษัทฯ ขึ้นอยู่กับเป้าหมายของยอดขายของบริษัทฯ
    ซึ่งจะมีการประมาณการในทุกๆ ปี

  2.5.2 วัตถุดิบ และผู้จำหน่ายวัตถุดิบ

  วัตถุดิบที่สำคัญในการผลิตคือ กุ้งสด ได้แก่ กุ้งกุลาดำ , กุ้งแชบ๊วย , กุ้งทราย เป็นต้น
  โดยแหล่งที่มาของวัตถุดิบ คือ กุ้งจากทะเลและกุ้งจากฟาร์ม
  ซึ่งจะครอบคลุมพื้นที่ในเขตจังหวัดที่มีการทำฟาร์มเลี้ยงกุ้ง และการทำประมงตามชายฝั่งทะเล
  ได้แก่ ชุมพร สุราษฎร์ธานี นครศรีธรรมราช ระนอง ภูเก็ต เป็นต้น
  วัตถุดิบทั้งหมดจะซื้อจากในประเทศ โดยบริษัทฯ จะซื้อวัตถุดิบจากผู้จำหน่าย 3 ลักษณะ

(1) จากเจ้าของฟาร์มเลี้ยง จะเป็นกุ้งเลี้ยงจากฟาร์ม คือ กุ้งกุลาดำ
    โดยซื้อจากผู้จำหน่ายประมาณ 450 ราย

(2) จากเจ้าของแพปลา จะเป็นกุ้งจากทะเล ได้แก่ กุ้งโอดัก , กุ้งแชบ๊วย , กุ้งทราย เป็นต้น
    โดยซื้อจากผู้จำหน่ายประมาณกว่า 180 ราย

(3) จากนายหน้าตัวแทน จะเป็นกุ้งเลี้ยงจากฟาร์มและกุ้งจากทะเล โดยซื้อจากผู้จำหน่ายประมาณ
    45 ราย

  - การซื้อวัตถุดิบจากผู้จำหน่ายรายใดเกินกว่าร้อยละ 30 ของมูลค่าการสั่งซื้อวัตถุดิบทั้งหมด

  - ไม่มี -

สภาพปัญหาของวัตถุดิบ

  วัตถุดิบกุ้งมีปริมาณไม่สม่ำเสมอและคาดเดาได้ยาก
  เนื่องจากเป็นสินค้าเกษตรซึ่งเปลี่ยนแปลงไปตามสภาวะนั้นๆ
  โดยราคากุ้งจะแปรผันไปตามกลไกราคาของตลาด ซึ่งขึ้นอยู่กับปริมาณการเพาะเลี้ยง
  ปัญหาสภาพดิน ฟ้า อากาศ ปัญหาโรคกุ้ง ราคาอาหารกุ้ง และอัตราแลกเปลี่ยน

  2.5.3 ผลกระทบต่อสิ่งแวดล้อม

  กระบวนการผลิตและวัตถุดิบเหลือใช้ของบริษัทฯ ไม่มีผลกระทบกับสิ่งแวดล้อม
  เนื่องจากวัตถุดิบที่เหลือใช้จากการผลิต บริษัทฯ จะนำออกจำหน่ายในรูปของเศษวัสดุ
  ส่วนในเรื่องของเสียจากกระบวนการผลิตบริษัทฯ ได้มีการติดตั้งระบบบำบัดน้ำเสีย
  โดยอยู่ในความควบคุมดูแลของสำนักงานอุตสาหกรรมจังหวัด และบริษัทฯ
  ไม่เคยมีประวัติในการกระทำความผิดเกี่ยวกับสิ่งแวดล้อม